钦定古今图书集成/明伦汇编/闺媛典/第285卷 > 皇清十八 > 陈孟𬙂继妻高氏
## 钦定古今图书集成/明伦汇编/闺媛典/第285卷 > 皇清十八 > 陈孟𬙂继妻高氏

按《仁和县志》：“高氏，陈孟𬙂继妻。年二十九，夫亡。氏方妊，截发矢志，家贫，以针纴自给，抚前妻子锡章、锡圭如己出。及遗腹锡瓒生，乳哺尤艰，宗党莫不怜而敬之。比长，以慈母兼为父师，恩勤均一，督课诸子，皆以文章鸣。孙戬，成顺治壬辰进士，官礼部郎中，以廉洁著。奉祖母，寿至七十七而终。”